**Erată**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- De mă gândesc, afară-i zăpușeală,

Pe luntrea ta nu văd niciun apus,

Mi-am cumpărat bilete numai dus

Și poate uit de ultima greșeală,

Când am dansat desculț pe flori de cactus.

Am să plusez, dar nu la nimereală,

Că nu mai vreau, din vise, nicovală,

Să mă trezesc în zori, ca dintr-un tractus...

Exclus, așa, numai din plictiseală.

E cald... de arșiță mă simt răpus,

Pe iahtul tău primește-mă ca mus,

Și dezlegăm în doi orice cabală.

- Catalogate-n timp drept inutile

Acele gesturi vremea le-a prescris

Azi nu mai merg pe sensul interzis

Şi nici pe contrasens. Atâtea mile

Străbat zâmbind de mâna unui vis

Care-nfloreşte tandru peste file,

Cu sânge scris profetic de sibile

Acolo unde viaţa ne-a ucis.

Am renăscut din nou la Termopile

Să înfruntăm destinul. Ţi-am promis

Că-n umbra dulce-a florii de cais

Vom dezlega misterele subtile.

Ioan Grigoraș Liliana Trif